Az ülés megnyitása
(Az ülést 10.00-kor megnyitják.)

Antonio Tajani
(IT) Tisztelt elnök úr, hölgyeim és uraim! Európa ma elveszítette egyik legnagyobb művészét. Luciano Pavarotti ma reggel Modenában elhunyt, és úgy gondolom, helyénvaló, hogy kegyelettel adózzunk ennek a művészetet és kultúrát képviselő kiváló embernek, aki az egész világot megismertette az európai zenével. Halála óriási veszteség az Európai Unió egésze számára, és úgy gondolom, hogy a Parlamentben illő megemlékeznünk Luciano Pavarottiról.
